Tchéky Karyo

Tchéky Karyo, ganet Baruh Djaki Karyo d'ar 4 a viz Here 1953 en Istanbul hag aet da Anaon d'an 31 a viz Here 2025 e Breih
zh, a oa un aktour, soner ha kaner gall-turk. 

Ganet e oa Tchéky Karyo en ur familh yuzevien sefarad eus Istanbul, hag a yeas da Vro-C'hall da vevañ. Dedennet e voe ar paotrig gant ar c'hoariva abred a-walc'h ha deskiñ a reas ar vicher er Cyrano-Théâtre ha gant ar gompagnunezh Daniel Sorano, ha mont a reas goude da C'hoariva Broadel Strasbourg.

Kroget en devoa da vezañ aktour c'hoariva, o c'hoari e pezhioù-c'hoari klasel (Othello, Macbeth, Tartuffe...) ha reoù a-vremañ. Goude-se eo bet aktour e filmoù adalek ar bloavezhioù 1980. Gwelet eo bet alies o c'hoari e filmoù gant filmaozerien Hollywood ha gall, evel Luc Besson. Lakaet e oa bet e anv evit ur Enor César evit ar gwellañ aktour da zont evit e roll er film eus 1982 anvet La Balance. Met ne oa bet garedonet nemet e 1986.

Gwelet eo bet o c'hoari e filmoù evel La Femme Nikita, Vincent et moi, Nostradamus, Crying Freeman, Bad Boys, GoldenEye, Jeanne d'Arc, The Patriot ha Kiss of the Dragon. C'hoariet en deus ivez evel aktour skinwel evel roll Dr. Willy Rozenbaum er film war HBO And the Band Played On, Georges Méliès er berrstirad war HBO From the Earth to the Moon, hag an igounier gall Julien Baptiste evit ar stirad skinwel torfederezh-drama war BBC The Missing, hag ar goude stirad Baptiste (2019–21).

 Marv 
Marvet eo gant ur c'hrign-bev e Breizh, ha douaret e Konk-Kerne.

Rummad:Ganedigezhioù 1953
Rummad:Marvioù 2025
Rummad:Aktourien Bro-C'hall
Rummad:Tud marvet gant ur c'hrign-bev
Rummad:Sonerien Bro-C'hall
Rummad:Kanerien Bro-C'hall
Rummad:Aktourien skinwel
Rummad:Yuzevien